Namangan
Namangan (uz. Наманган) je grad na istoku Uzbekistana. Namangan je administrativni, ekonomski i kulturni centar istoimene regije. Smješten je na sjevernom rubu Ferganske doline, na udaljenosti 30 km od granice sa Kirgistanom. Namangan je bio važan zanatski i trgovački centar Farganske doline u 17. vijeku. Tokom sovjetske vladavine u gradu je izgrađen veliki broj fabrika. Tokom Drugog svjetskog rata, industrijska proizvodnja u Namanganu povećana je pet puta u poređenju sa onom iz 1926-1927. godine. Populacija grada iznosi 475.700 stanovnika prema podacima iz 2014. godine.